CELEX: 
Language: da
Date: 1999-10-30 00:00:00
Title: EFTA_+Tilsynsmyndighedens beslutning nr. 162/1999/KOL af 9. juli 1999 hvorved Norge fritages for at anvende den retsakt, som omhandles i kapitel III, punkt 1.4 i bilag I til aftalen om Det Europæiske Økonomiske Samarbejdsområde om handel med frø af olie_+ og spindplanter (Rådets direktiv 69/208/EØF) på visse plantearter

L 280/126          DA                         De Europæiske Fællesskabers Tidende                                     30. 10. 1999
                        DET EUROPÆISKE ØKONOMISKE SAMARBEJDSOMRÅDE
                                     EFTA-TILSYNSMYNDIGHEDEN
                                      EFTA-TILSYNSMYNDIGHEDENS BESLUTNING
                                                       Nr. 162/1999/KOL
                                                         af 9. juli 1999
          hvorved Norge fritages for at anvende den retsakt, som omhandles i kapitel III, punkt 1.4 i bilag I
          til aftalen om Det Europæiske Økonomiske Samarbejdsområde om handel med frø af olie- og
                             spindplanter (Rådets direktiv 69/208/EØF) på visse plantearter
          EFTA-TILSYNSMYNDIGHEDEN HAR —
          under henvisning til aftalen om Det Europæiske Økonomiske Samarbejdsområde, tilpasset ved protokollen
          om tilpasning af aftalen om Det Europæiske Økonomiske Samarbejdsområde, særlig artikel 17 og protokol
          1, punkt 4, litra d),
          under henvisning til den i kapitel III, punkt 1.4 i bilag I til aftalen om Det Europæiske Økonomiske
          Samarbejdsområde omhandlede retsakt om handel med frø af olie- og spindplanter (Rådets direktiv
          69/208/EØF),
          under henvisning til aftalen mellem EFTA-staterne om oprettelse af en tilsynsmyndighed og en domstol,
          tilpasset ved protokollen om tilpasning af aftalen mellem EFTA-staterne om oprettelse af en tilsynsmyn-
          dighed og en domstol, særlig artikel 5, stk. 2, litra d), og protokol 1, artikel 1, litra c),
          under henvisning til en anmodning fra Norge, og
          ud fra følgende betragtninger:
          Frø af hamp og opiumsvalmue produceres og markedsføres sædvanligvis ikke i Norge;
          så længe ovennævnte betingelser er opfyldt, bør Norge fritages for forpligtelsen til at anvende bestemmel-
          serne i ovennævnte retsakt på de nævnte plantearter;
          en sådan fritagelse må ikke være til hindring for markedsføring i Norge af frø, som er produceret i
          overensstemmelse med retsakten i andre lande, som har underskrevet aftalen om Det Europæiske Økono-
          miske Samarbejdsområde;
          de i denne beslutning fastsatte foranstaltninger er i overensstemmelse med udtalelsen fra EFTA's Plante- og
          Foderstofudvalg, der bistår EFTA-Tilsynsmyndigheden —
          VEDTAGET FØLGENDE BESLUTNING:
          1. Norge er hermed fritaget for at anvende den retsakt, som omhandles i kapitel III, punkt 1.4 i bilag I til
              aftalen om Det Europæiske Økonomiske Samarbejdsområde om handel med frø af olie- og spindplanter
              (Rådets direktiv 69/208/EØF), med undtagelse af bestemmelserne i artikel 13, stk. 1, på følgende
              plantearter:
                  Cannabis sativa L. — Hamp
                  Papaver somniferum L. — Opiumsvalmue.
          2. Denne beslutning træder i kraft den 19. juli 1999.
 ---pagebreak--- 30. 10. 1999      DA                          De Europæiske Fællesskabers Tidende                           L 280/127
            3. Denne beslutning er rettet til Norge.
            4. Kun den engelske udgave af denne beslutning er autentisk.
            Udfærdiget i Bruxelles, den 9. juli 1999.
                                                                                For EFTA-Tilsynsmyndigheden
                                                                                     Hannes HAFSTEIN
                                                                                    Medlem af Kollegiet